CELEX: 32011D0076
Language: hu
Date: 2011-02-02 00:00:00
Title: 2011/76/EU: A Bizottság határozata ( 2011. február 2. ) az Aspergillus nigerből származó kitin-glükán új élelmiszer-összetevőként való forgalomba hozatalának a 258/97/EK európai parlamenti és tanácsi rendelet szerinti engedélyezéséről (az értesítés a C(2011) 480. számú dokumentummal történt)

3.2.2011   
            
            
               HU
            
            
               Az Európai Unió Hivatalos Lapja
            
            
               L 29/34
            
         A BIZOTTSÁG HATÁROZATA
   (2011. február 2.)
   az Aspergillus nigerből származó kitin-glükán új élelmiszer-összetevőként való forgalomba hozatalának a 258/97/EK európai parlamenti és tanácsi rendelet szerinti engedélyezéséről
   (az értesítés a C(2011) 480. számú dokumentummal történt)
   (Csak a francia nyelvű változat hiteles)
   (2011/76/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az új élelmiszerekről és az új élelmiszer-összetevőkről szóló, 1997. január 27-i 258/97/EK európai parlamenti és tanácsi rendeletre (1) és különösen annak 7. cikkére,
   mivel:
   
               (1)
            
            
               2008. január 15-én a Kitozyme SA vállalat kérelmezte az illetékes belga hatóságoknál az Aspergillus nigerből származó kitin-glükán új élelmiszer-összetevőként való forgalomba hozatalát.
            
         
               (2)
            
            
               2008. november 5-én Belgium illetékes élelmiszer-értékelő testülete kiadta előzetes értékelő jelentését. A jelentésben a testület megállapította, hogy további értékelésre van szükség.
            
         
               (3)
            
            
               A Bizottság 2009. március 12-én valamennyi tagállamnak továbbította az előzetes értékelő jelentést. Egyes tagállamok kiegészítő megjegyzéseket fűztek a jelentéshez.
            
         
               (4)
            
            
               2009. augusztus 27-én ezért konzultációra került sor az Európai Élelmiszerbiztonsági Hatósággal (EFSA).
            
         
               (5)
            
            
               Az EFSA (diétás termékek, táplálkozás és allergiák tudományos testülete) a Scientific opinion on the safety of „Chitin-Glucan” as a novel food ingredient (Szakvélemény a „kitin-glütán” mint új élelmiszer-összetevő biztonságosságáról) című szakvéleményében (2) megállapította, hogy a javasolt használati feltételek és a javasolt beviteli értékek mellett az Aspergillus nigerből származó kitin-glütán biztonságos.
            
         
               (6)
            
            
               A tudományos értékelés alapján megállapítást nyert, hogy az Aspergillus nigerből származó kitin-glütán megfelel a 258/97/EK rendelet 3. cikkének (1) bekezdésében meghatározott feltételeknek.
            
         
               (7)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A mellékletben meghatározott, Aspergillus nigerből származó kitin-glütán az Unióban új élelmiszer-összetevőként legfeljebb napi 5 g beviteli érték betartásával étrend-kiegészítőkben való felhasználásra forgalomba hozható.
   2. cikk
   Az e határozattal engedélyezett, Aspergillus nigerből származó kitin-glükán megjelölése az azt tartalmazó élelmiszer címkéjén: „Aspergillus nigerből származó kitin-glükán”.
   3. cikk
   E határozat címzettje a Kitozyme SA, Rue Haute Claire, 4, Parc Industriel des Hauts-Sarts, Zone 2, 4040 Herstal, Belgium.
   
      Kelt Brüsszelben, 2011. február 2-án.
      
         
            a Bizottság részéről
         
         John DALLI
         
            a Bizottság tagja
         
      
   
   
      (1)  HL L 43., 1997.2.14., 1. o.
   
      (2)  EFSA Journal 2010; 8(7): 1687.
   
      MELLÉKLET
      
         AZ ASPERGILLUS NIGER TENYÉSZTESTÉBŐL SZÁRMAZÓ KITIN-GLÜKÁN SPECIFIKÁCIÓJA
      
      
         Leírás:
      
      A kitin-glükán az Aspergillus niger tenyésztestéből kivont anyag, kissé sárga színű, szagtalan, szabadon folyó por. Szárazanyag-tartalma legalább 90 %.
      A kitin-glükán túlnyomórészt két poliszacharidból áll:
      
                  —
               
               
                  kitin, ami ismétlődő N-acetil-D-glükózamin egységekből áll (CAS-szám: 1398-61-4),
               
            
                  —
               
               
                  béta(1,3)-glükán, ami ismétlődő D-glükóz egységekből áll (CAS-szám: 9041-22-9).
               
            
                  Az Aspergillus nigerből származó kitin-glükán specifikációja
               
            
                  Szárítási veszteség
               
               
                  ≤ 10 %
               
            
                  Kitin-glükán
               
               
                  ≥ 90 %
               
            
                  Kitin/glükán arány
               
               
                  30:70-től 60:40-ig
               
            
                  Hamu
               
               
                  ≤ 3 %
               
            
                  Zsírok
               
               
                  ≤ 1 %
               
            
                  Fehérjék
               
               
                  ≤ 6 %